Civilii palestinieni vor putea pleca din Rafah înainte de lansarea ofensivei israeliene, a declarat premierul Israelului, Benjamin Netanyahu, potrivit Rador Radio România.
Primul ministru israelian, Benjamin Netanyahu, a promis că civilii palestinieni vor putea părăsi Rafah, în sudul Fâşiei Gaza, înainte ca forţele israeliene să lanseze o ofensivă împotriva oraşului.
Netanyahu a încercat să liniştească temerile internaţionale privind soarta civililor palestinieni, dar a reiterat că obiectivul Israelului este eliminarea teroriştilor din Rafah. ONU a declarat că nu a văzut niciun fel de plan detaliat al guvernului israelian pentru evacuarea civililor din Rafah, ţinând cont de faptul că strămutarea a 1,4 milioane de civili necesită timp şi trupe.